На углу са Улицом Јелене Ћетковић Српско лекарско друштво поставило је још једну спомен-плочу посвећену Миленку Матерном (1875—1929), једном од првих српских педијатара, учеснику у балканском и Првом светском рату. Кућа на којој је спомен плоча је првобитно била једноспратница са гипсаним штукатурама у стилу сецесије а данас има још два спрата. Пројектовали су је Стојан Тителбах и Андра Стевановић. Изграђена је 1910. године.